Suomen III armeijakunta (jatkosota)
Ennen jatkosodan alkua

Itärajalle keskittymässä oleva välirauhan ajan V armeijakunta (sodanajan III) sai 15. kesäkuuta 1941 Puolustusvoimain pääesikunnan käskyn, jolla armeijakunta alistettiin keskityskuljetusten päätyttyä Rovaniemellä olevalle Saksan Norjan armeijalle (saks. AO Norwegen), jonka esikunta oli oikeutettu antamaan armeijakunnalle käskyjä jo sitä ennen keskitystä varten ja toiminnasta sen jälkeen. Seuraavana päivänä saapui saksalaisten Suomessa olevien joukkojen esikuntapäällikkö, eversti Erich Buschenhagen Ouluun, silloin vielä rauhan ajan V armeijakunnan esikuntaan ja jätti operaatio-ohjeet kenraaliluutnantti Hjalmar Siilasvuolle. Kun V Armeijakunta edellisenä päivänä annetun Pääesikunnan käskyn perusteella oli alistettu AOK Norwegenille, ei johto- ja komennussuhteissa sinänsä ollut epäselvää.
Operaatio-ohjeiden mukaan Pohjois-Suomessa olleiden saksalaisten joukkojen tarkoituksena oli sodan syttyessä hyökätä Petsamosta kohti Murmanskia ja Sallan kautta Kantalahteen. III armeijakunnan tehtäväksi tulisi suojata eteläistä painopistesuuntaa hyökkäämällä Ryhmä J:llä Kiestingin kautta Louheen sekä Ryhmä F:llä Uhtuan kautta Vienan Kemiin ja katkaista Murmanskin rata.
Vaikka armeijakunnan komentaja kenraalimajuri Hjalmar Siilasvuo sai AOK Norwegenin operaatio-ohjeet, hän siirsi ne toistaiseksi syrjään ja antoi 17. kesäkuuta armeijakuntansa puolikkaalle (6. divisioona erillistehtävässä) ryhmityskäskyn puolustusta varten. Saksalaiset aloittivat sotatoimet Neuvostoliittoa vastaan Karpaattien ja Jäämeren välisellä alueella 22. kesäkuuta 1941 (operaatio Barbarossa) ja III armeijakunnan komentaja antoi 24. kesäkuuta välittömässä sodanuhkatilanteessa armeijakunnalleen (pois lukien 6. divisioona) käskyn valmistautumisesta taistelutoimintaan. Samanaikaisesti puolustusvalmistelujen jatkamisen kanssa saivat pataljoonat tehtäväksi tiedustella hyökkäysvalmiusasemia. Armeijakunnan rajalle puolustusryhmitykseen keskitetyistä joukoista muodostettiin hyökkäystehtävän edellyttämiä ryhmiä, jolloin Kenraalimajuri Hjalmar Siilasvuon komennossa olevista joukoista muodostettiin kaksi hyökkäysryhmää seuraavasti
Komentaja: Kenraalimajuri Hjalmar Siilasvuo
Armeijakunnan esikunta (esikuntapäällikkönä eversti Väinö Johannes Oinonen)
Ryhmä J (everstiluutnantti Jussi Turtola) (myöhemmin Divisioona J)
Jalkaväkirykmentti 53 (everstiluutnantti Jussi Turtola)
Kenttätykistörykmentti 16 II Patteristo (majuri Saikku)
75. Linnoituspatteri
35. Rajakomppania
Linnoituspataljoona 15
Panssarivaunujoukkue (saksalainen)
Kevyt Osasto 5:n Polkupyöräkomppania
Ryhmä F (eversti Frans Uno Fagernäs)(myöhemmin 3. divisioona)
Osasto H (kapteeni V Halonen)
25. rajakomppania (luutnantti N Kyander)
11. prikaatin polkupyöräkomppania (luutnantti K Suomala)
joukkue 25. Tykkikomppaniasta
Kevyt Kranaatinheitinjoukkue
Osasto M (eversti Sulo Aate Malm)
Jalkaväkirykmentti 11 (pl. II pataljoona)
Kenttätykistörykmentti 16 (pl II patteristo) (majuri K Takkula)
Raskas patteristo 16 (kapteeni U Lepistö)
Linnoituspatteristo 6 (kapteeni Niemi)
25. tykkikomppania (pl. 1 joukkue)
komppania Pioneeripataljoona 34:stä
Osasto Veijola (majuri V Veijola)
Jalkaväkirykmentti 11:n II pataljoona
pioneeriosasto
Osasto V (kapteeni E Väisänen)
Sissipataljoona 3:n 1.komppania
konekiväärijoukkue Sissipataljoona 3:n konekiväärikomppaniasta
Linnoituspataljoona 14 (pl 1 komppania) (kapteeni Nortia)
Ryhmän reservi
Jalkaväkirykmentti 32:n II pataljoona (majuri Wigren)
Kevyt osasto 5 (pl. polkupyöräkomppania) (ratsumestari Talaskivi)
panssariosasto W (pl. joukkue) (yliluutnantti Walther)
263. Ilmatorjuntakonekiväärikomppania (luutnantti V Valorinta)
Viestipataljoona 31
Pioneeripataljoona 34 (pl komppania)
Jalkaväkirykmentti 32 (pl II pataljoona) (jääkärieverstiluutnantti Aksel Leonard Vuokko)
Sissipataljoona 3 (pl. komppania) (majuri Lauri Könönen)
Viestipataljoona 13
Pioneeripataljoona 15
151. Kevyt Ilmatorjuntapatteri (luutnantti H Mäkäräinen)
152. Kevyt Ilmatorjuntapatteri (luutnantti H Lehos)
153. Kevyt Ilmatorjuntapatteri
151. Ilmatorjuntakonekiväärikomppania (luutnantti E Puputti)
11. Tykkikomppania (motorisoitu)
Armeijakunnan huolto